

**УРОК: Стъпки в разработването на един проект**

 **Стефка Пенева, учител в СУЕЕ „Св. Константин-Кирил Философ”,**

 **гр. Русе**

**Часовете са проведени в III„A“ клас на 04.12.2017 г. и 11.12.2017г.**

*„Ако си добър и светът става по- добър“*

**Цел на урока**

*Целта на урока е задълбочаване на знанията и умения за доброволчеството като инициатива в полза на общността. Учениците да предложат и реализират свои идеи за помощ и проекти в полза на другите.*

**Материали**

• *цветен картон*

• *гланцово блокче и материали за апликиране*

• *опаковъчна хартия*

• *цветни панделки за декорация*

• *прежда, куки*

**Описание**

**1 час**

*Урокът започнах на 04.12 с игра „ Комплименти“ , като задачата на учениците беше да споделят нещо хубаво за другарчето до себе си. Коментирахме как са се почувствали децата, кое било трудно и кое интересно и забавно. Учениците сами откриха, че понякога е нужен само малък жест на внимание и споделени емоции, за да се почувства по-добре. Насочих вниманието на третокласниците към познатото за тях произведение „ Гост“ от Константин Константинов. Говорихме за предстоящите празници, за очакванията и надеждите на хората. Дискутирахме по темата как живее семейството от произведението, какви затруднения има и дали техните деца очакват подаръци. Учениците споделиха, че всички деца обичат подаръци и се радват, когато получат такива. Изказаха предложения как да се включим и да помогнем. Набелязахме няколко стъпки, в които да участваме и да зарадваме дете за Коледа. Предложихме да се включим в благотворителната инициатива и да зарадваме дете с подарък, който хубаво да опаковаме и надпишем. Коментирахме какво може да донесем и в продължение на няколко дни учениците донесоха опаковани подаръци за деца в неравностойно положение. Решихме да се включим и в благотворителен базар с изработване на коледни картички. Предложих им да участваме и в благотворителната кампания „ Изплети топлина“ от платформата на TimeHeroes . Ученици и родители откликнаха на идеята . Разчитахме на помощ от страна на сръчни майки и баби, които да ни помогнат в тази имициатива. Няколко майки на деца от 3 „ Д “ ни съдействаха и идваха в продължение на няколко дни, показвайки на децата как да плетат. След това събрахме и готови оплетени терлички, шалове, шапки, ръкавички и заедно с учениците от 3 „Д“ клас изпратихме нещата с колет на координаторите в София.*

**2 час**

*Урокът продължих на 11.12. с припомняне на термините доброволец, дейност в полза на общността, филантропия и дарители. Учениците се включиха в традиционно организираната Коледна кампания за събиране на подаръци за деца в нужда. В продължение на няколко дни третокласниците подготвиха и донесоха използвани, но запазени дрехи, играчки, пъзели и книги. Събраните подаръци, учениците опаковаха и надписаха, прикрепиха и картичка с пожелание. След това изработихме коледни картичките за благотворителен базар.*

**От коментарите в час**

 *„Всички деца обичат подаръци“*

*„За да довърша този шал, ще ми трябва цял месец“*

*„ Ако си добър и светът става по - добър.“*

**Идеи за надграждане**